
Ergonómia és Ülés Tervezése Formula Student Versenyautóhoz

OTDK dolgozatom célja, hogy megértsük egy Formula Student versenyautó cockpit-jét, ergonómiai szemszögből megvizsgálva, úgy tervezzük és gyártsuk az ülést, hogy közben figyelemmel tartjuk a többi pilótafülke alkatrészt és azok pozícióját. Ehhez meg kell érteni az ergonómia és a rezonanciák alapjait. Ezután meg kell vizsgálni a szövet és gyantatípusokat, hogy ki lehessen választani az erre az esetre legalkalmasabbat. Az ergonómiai elrendezés és a rögzítési pontok lehetőségei nagymértékben különböznek a térhálós- és a monocoque karosszériák esetében, mivel az utóbbinak rögzítésre alkalmas, teli oldallapjai vannak, amelyek több lehetőséget kínálnak a felfogatási pontoknak.
Ezen felül a mi feladatunk, hogy baleset esetén megvédjük a pilótát, ez csak a megfelelő ütéselnyelő zóna, mozgást korlátozó eszközök és teljes pilótafelszerelés megléte mellett lehetséges.
A irodalomkutatás és az ide vonatkozó Formula Student szabályok megértése után megkezdődhetett a tervezés.
Bizonyos felületi minőséget és geometriai pontosságokat csak akkor érhetünk el, ha megfelelő szerszámkombinációt és csatolóanyagokat választunk hozzá. Ennek eléréséhez először is meg kell ismernünk a rendelkezésünkre álló anyagjainkat, ugyanis ezek nagyban befolyásolják a gyártási metódust. Ez a 3D szkennelési validálási folyamat során kerül ellenőrzésre, végül pedig rezonancia vizsgálatot végeztünk a pilótára és a karosszériára gyakorolt káros hatások kimutatása érdekében.



